Diari Oficial de la Generalitat Valenciana


Sumari del DOGV 8722, del 21-01-2020 (2020/474)

Extracte de la Resolució de 10 de gener de 2020, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2020, amb cofinançament de la Unió Europea a través del Fons Europeu de Desenvolupament Regional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8722

Data del DOGV
:   21-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/474


Data del document
:   10-01-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 10 de gener de 2020, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2020, amb cofinançament de la Unió Europea a través del Fons Europeu de Desenvolupament Regional. [2020/474]  
BDNS (identif.): 492518.  
De conformitat amb el que preveu l'article 20.8.a De la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
i en la pàgina web de l'IVACE   
http://www.ivace.es  
  
Primer. Empreses beneficiàries  
Empreses amb seu social o establiment de producció ubicat a la Comunitat Valenciana en el moment de la presentació de la justificació.  
  
  
Segon. Finalitat  
Concessió de subvencions per a projectes d'R+D i innovació empresarial per a l'exercici 2020 enquadrats en els programes següents:  
  
- Ajudes per a projectes d'R+D de pime (PIDI-CV)  
- Ajudes per a projectes d'R+D en cooperació (PIDCOP-CV)  
- Ajudes per a projectes d'innovació de pime (INNOVA-CV). Aquest, al seu torn, comprén quatre actuacions:  
- Ajudes per a projectes d'innovació de producte (INNOVAProD-CV)  
- Ajudes per a projectes d'innovació de procés (INNOVAProC-CV)  
  
- Ajudes per a projectes d'adaptació a indústria 4.0 (INNOVAi4.0-CV)  
- Ajudes per a projectes d'innovació en TEIC (INNOVATeiC-CV)  
  
  
Tercer. Bases reguladores  
Ordre 27/2016, de 25 de novembre, de 2016, de la Conselleria d'Economia Sostenible, Sectors Productius, Comerç i Treball, sobre concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, publicada en DOGV número 7927, de 29 de novembre de 2016.  
Ordre 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball per la qual es modifica l'Ordre 27/2016, publicada en DOGV número 8410, de 25 d'octubre de 2018.  
  
Quart. Dotació pressupostària  
- Programa d'R+D de pime (PIDI-CV): 2.500.000 € amb càrrec a la línia pressupostària S6722000, «Investigació, Desenvolupament i Innovació Empresarial», del pressupost per a 2020.  
- Programa d'R+D en cooperació (PIDCOP-CV): 1.000.000 €, amb càrrec a la línia pressupostària S6722000, «Investigació, Desenvolupament i Innovació Empresarial», del pressupost per a 2020.  
- Programa d'innovació de pime (INNOVA-CV): 8.000.000 €m amb càrrec a la línia pressupostària S672200, «Investigació, Desenvolupament i Innovació Empresarial», del pressupost per a 2020.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV), i finalitzarà a les 23.59.59 hores del dia 12 de març de 2020 per als programes d'R+D de pime (PIDI-CV) i R+D en cooperació (PIDCOP-CV), i del 11 de març de 2020 per al programa d'innovació de pime (INNOVA-CV).  
Sisé. Altres dades  
- Origen dels fons: les ajudes dels programes d'R+D pime (PIDI-CV) i d'R+D en cooperació (PIDCOP-CV) comptaran amb finançament al 50 % del Programa Operatiu FEDER de la Comunitat Valenciana 2014-2020, dins de l'Eix Prioritari 1, «Potenciar la investigació, el desenvolupament tecnològic i la innovació»; Objectiu Específic 1.2.1, «Impuls i promoció d'activitats d'R+I liderades per les empreses, suport a la creació d'empreses innovadores i suport a la compra pública innovadora». Les ajudes del programa d'innovació de pime (INNOVA-CV) comptaran amb finançament al 50 % del Programa Operatiu FEDER de la Comunitat Valenciana 2014-2020, dins de l'Eix Prioritari 1, «Potenciar la investigació, el desenvolupament tecnològic i la innovació», Objectiu Específic 1.2.1, «Impuls i promoció d'activitats d'I+i liderades per les empreses, suport a la creació d'empreses innovadores i suport a la compra pública innovadora», i de l'Eix Prioritari 3, «Millorar la competitivitat de les pime», objectius específics 3.1.2 «Creació de noves empreses i vivers d'empreses, en particular millorant l'accés al finançament i a serveis de suport avançats», i 3.4.2, «Promoure la innovació de la pime i la cooperació per a la innovació en tots els àmbits»  
  
- Característiques de les ajudes: subvenció.  
- Compatibilitat: no permesa. Els costos associats al projecte no podran rebre simultàniament ajudes en el marc d'aquesta convocatòria i d'altres procedents d'aquesta o una altra administració o ens públic.  
- Presentació de sol·licituds davant del Registre Telemàtic de la Generalitat Valenciana.  
- Termini d'execució dels projectes:  
a) Per a les ajudes concedides en el marc de PIDI-CV i de PIDCOP-CV, els projectes hauran d'iniciar-se després de la sol·licitud i finalitzar abans del 30 de juny de 2021.  
b) Per a les ajudes concedides en el marc d'INNOVA-CV, els projectes hauran d'iniciar-se després de l'1 de gener de 2020 i finalitzar abans del 30 de juny de 2021.  
- Instrucció i avaluació de sol·licituds: les ajudes es concediran davall el règim de concurrència competitiva, per mitjà d'una comparació de les sol·licituds presentades a les que s'aplicaran els criteris de valoració fixats en cada programa.  
- Projectes d'R+D de pime (PIDI-CV). Beneficiaris: pimes. Pressupost subvencionable entre 30.000 euros i 175.000 euros. Intensitat màxima de les ajudes, costos subvencionables i criteris de valoració detallats en la convocatòria.  
- Projectes d'R+D en cooperació (PIDICOP-CV). Beneficiaris: consorcis constituïts per un mínim de dos empreses, una de les quals haurà de ser pime; cap empresa integrant del consorci podrà córrer per si sola amb més del 70 % dels costos subvencionables del projecte, ni amb menys del 15 %. Pressupost subvencionable entre 80.000 euros i 500.000 euros. Intensitat màxima de les ajudes, costos subvencionables i criteris de valoració detallats en la convocatòria.  
  
- Projectes d'innovació de pime (INNOVA-CV). Beneficiaris: pimes. Pressupost subvencionable variable, depenent de l'actuació. Intensitat màxima de les ajudes, costos subvencionables i criteris de valoració detallats en la convocatòria.  
  
València, 10 de gener de 2020.- El president de l'IVACE: Rafael Climent González.